Ny finansiel regulering for fondsmæglerselskaber

Opdatering for august måned 2025

|  |
| --- |
| **OVERBLIK** |
| Opdateret vejledning om MAR: [link](#A)  Ny vejledning om risikovurdering af foreninger: [link](#B)  Henstilling om bæredygtighedsrapportering for SMV’er: [link](#C) |
| 1. **DANSK REGULERING** |
| * 1. **Love** |
| (intet nyt) |
| * 1. **Bekendtgørelser m.v.** |
| **Vejledning nr. 9792 af 15. august 2025 om udførelse af kundeordrer og indberetning heraf i medfør af markedsmisbrugsforordningen**  Vejledningen omhandler Finanstilsynets vurdering af (i) hvornår værdipapirhandleres ansatte bør afstå fra at udføre en mistænkelig kundeordre, når det ikke kan udelukkes, at værdipapirhandleren og/eller evt. dennes ansatte kan blive ansvarlige for medvirken til insiderhandel eller markedsmanipulation, og (ii) hvornår værdipapirhandlere og disses ansatte er forpligtede til at underrette Finanstilsynet om mistænkelige kundeordrer.  Vejledningen erstatter vejledning nr. 9727 af 14. august 2019.  (Offentliggjort den 16. august 2025, [link](https://www.retsinformation.dk/eli/retsinfo/2025/9792))  **Vejledning nr. 9875 af 28. august 2025 om risikovurdering af foreninger**  Vejledningen har til formål at vejlede virksomheder og personer omfattet af hvidvaskloven om risikovurdering af foreninger i forbindelse med gennemførelse af kundekendskabsprocedurer. Formålet med vejledningen er, at virksomhederne skal kunne gennemføre kundekendskabsprocedurer, som svarer til foreningernes reelle risikoprofil, og dermed undgå at indhente flere oplysninger end nødvendigt.  Vejledningen indeholder bl.a. en række karakteristika, der skal hjælpe med at risikoklassificere et kundeforhold med en forening, samt eksempler på, hvilke kundekendskabsprocedurer virksomhederne kan gennemføre, når en forening har lav, mellem eller høj risiko.  (Offentliggjort den 30. august 2025, [link](https://www.retsinformation.dk/eli/retsinfo/2025/9875)) |
| 1. **EU-REGULERING (forordninger)** |
| * 1. **Niveau 1** |
| **Kommissionens henstilling (EU) 2025/1710 af 30. juli 2025 om en frivillig standard for bæredygtighedsrapportering for små og mellemstore virksomheder**  Kommissionen har vedtaget en henstilling om frivillig bæredygtighedsrapportering for SMV'er. Henstillingen indeholder en standard, der gør det lettere for SMV'er, der ikke er omfattet af direktivet om virksomheders bæredygtighedsrapportering, at svare på specifikke anmodninger om bæredygtighedsoplysninger fra store finansielle institutter og virksomheder.  Kommissionen opfordrer store virksomheder og finansielle enheder, der søger bæredygtighedsoplysninger fra SMV'er, til så vidt muligt at basere deres anmodninger på den frivillige standard. Herunder indeholder henstillingen et afsnit med anbefalinger finansielle institutter, deltagere på det finansielle marked, forsikringsselskaber og kreditinstitutter.  (Offentliggjort den 5. august 2025, [link](https://eur-lex.europa.eu/legal-content/DA/TXT/?uri=OJ:L_202501710)) |
| * 1. **Niveau 2** |
| (Intet nyt) |
| 1. **RETNINGSLINJER FRA ESA’ERNE** |
| * 1. **EBA** |
| (intet nyt) |
| * 1. **ESMA** |
| (intet nyt) |

*Denne oversigt over ny finansiel regulering er udvalgt af Equity Law Advokatanpartsselskab ud fra regulering, der retter sig direkte til fondsmæglerselskaber og deres holdingvirksomheder. Oversigten er en informationstjeneste og udgør ikke juridisk rådgivning, og Equity Law Advokatanpartsselskab påtager sig ikke ansvar for fejl eller mangler.* Et billede, der indeholder person, mur, menneske, indendørs

Automatisk genereret beskrivelse

*Oversigten er redigeret af advokat Camilla Søborg,* [*cas@equitylaw.dk*](mailto:cas@equitylaw.dk)*, tlf. 53500914, som du kan rette henvendelse til, hvis du har kommentarer eller spørgsmål.*

Et billede, der indeholder Font/skrifttype, Grafik, logo, tekst

Automatisk genereret beskrivelse

Equity Law Advokatanpartsselskab,CVR-nr. 42512273, Strandvejen 60, DK-2900 Hellerup